‘घाटा त्यति मात्र होइन,’ विक्रम लामाले भने, ‘राष्ट्रिय टिमको छनोटमा त्यही २७ खेलाडी बोलाइन्छ । त्यसको विकल्प छैन किनभने लिग नहुँदा नयाँ खेलाडी आउन पाएका छैनन् । नयाँ प्रतिभा आउने लिगबाटै हो । त्यसैले राष्ट्रिय टिममा पुराना र घाइते खेलाडीको स्थान लिने खेलाडी निस्किएका छैनन् ।’ लिग हुँदा क्लबबाट उनले आकर्षक तलब पनि पाइरहेका थिए तर एएफसी कप छनोटमा एन्फाले क्लब दर्ता नगरेपछि त्यो पनि रोकिएको छ ।
